**Шымкент қаласының дене шынықтыру және спорт басқармасының 2023 жылы 12 айында атқарылған жұмыстары туралы**

Шымкент қаласында жалпы 33 спорттық ұйым жұмыс жасайды. *(оның ішінде: 17 БЖСМ, 3 ЖСШМ, 1 ОРДО, 2 кәсіби спорт клубы, 3 спорт клубы, 1 дәрігерлік диспансер, 1 спорт ғимараттар дирекциясы, 1 су-спорт кешені және 4 МЖӘ спорт нысандары).* Осы спорт ұйымдарында **18 242** спортшымен штаттағы **916** жаттықтырушы оқу-жаттығу сабақтарын жүргізуде. Аталған мекемелерде спорттың 74 түрі дамытылады *(38 олимпиадалық, 28 олимпиадалық емес және 9 ұлттық спорт түрлері)*.

Шымкент қаласының 2021-2025 жылдарға арналған даму жоспарының нысаналы индикаторлар тізбесіндегі спорт саласының көрсеткіштері 4 бағыт бойынша жүргізіледі.

* Дене шынықтырумен және спортпен айналысатын азаматтардың санын жалпы халықтың 50% - ына дейін жеткізу.
* Халықтың 1000 адамға арналған спорттық инфрақұрылыммен қамтамасыз етілуі
* Дене шынықтырумен және спортпен жүйелі түрде айналысатын, дене шынықтырумен және спортпен айналысуға қарсы көрсетілімдері жоқ мүмкіндігі шектеулі адамдар қатарындағы ерекше қажеттіліктері бар халықтың үлесі
* Жастарды спортпен қамту (14-18 жас)

*Орындалуы:*

***1-көрсеткіш*** *бойынша.* 2023 жылдың қорытындысына сәйкес қаладағы дене шынықтыру және спортпен жүйелі шұғылданушылар саны 513954 адамды /42,2%/ құрады. *(Анықтама:Жалпы білім беру мектептері 219653, Орта арнаулы білім беру мекемелері 30 675, Жоғары білім беру мекемелері 52 058, Мемлекеттік спорттық тапсырыс арқылы 11 657 Мемлекеттік спорттық мектептерде 15 578, спорттық клубтарда 2866, спорт ғимаратары базасындағы мекемелер мен ұйымдарды 23 129, фитнес клубтарда 64 587, спорт федерацияларында 36 658, басқада мекемелер мен ұйымдарда 57 093).*

***2-көрсеткіш*** *бойынша.* Шымкент қаласында 2023 жылдың «Халықты 1000 адамға шаққандағы спорт инфрақұрылымымен қамтамасыз етілу» көрсеткіші **52,3%-ды** құрады. Жалпы білім беру мекемелерінің спорт залдарын қоспағанда, дене шынықтыру - спорт мақсатындағы спорт залдарының жалпы алаңы– 83735,2 ш.м; қажеттілік – 97238,2 ш.м, спорт залдар тапшылығы–13548 ш.м..Ал бассейндердің жалпы алаңы 5643 ш.м. құраса, қажеттілік 30401 ш.м. құрады. Бассейн тапшылығы 24 758 ш.м. құрайды.

***3-көрсеткіш*** *бойынша.* 2023 жылдың қорытындысы бойынша қалада спортпен жалпы шұғылданатын мүмкіндігі шектеулі азаматтар саны 2798 азаматты құрады.

Оның ішінде: 341 адам «Шымкент қаласының мүгедектігі бар адамдарға арналған спорт мекебінде», 14 мемлекеттік спорттық тапсырыста, білім басқарасына қарасты мекемелерде 2443 адам спорт түрлерімен шұғылдануда. Бұл дене шынықтырумен және спортпен айналысуға қарсы көрсетілімдері жоқ 18 713 мүмкіндігі шектеулі азаматтардың 14,9 % құрайды

***4-көрсеткіш*** *бойынша.* Жастарды спортпен қамту (14-18 жас) - 197266адам құрайды.

Оның ішінде:

151 жалпы білім беру мекемелерінде - 99036 адам;

24 орта арнаулы білім беру мекемелерінде 22048 адам;

7 жоғары білім беру мекемелерінде – 19585 адам қамтылған.

Өзгеде мекемелер мен ұйымдардарда: 56 597 адам.

**2023 ЖЫЛҒЫ БЮДЖЕТ**

Жалпы **27 250,2 млн.тг.**

*Айлық жалақы қоры –* ***7 888,7 млн.тг.***

*Спортшылардың ай сайынғы ақшалай төлемдері /343 спортшы/ –* ***645,8 млн.тг.***

*Жан басына қаржыландыруды іске асыру –* ***2 532,4 млн.тг.***

*Негізгі қорларды сатып алуға (татами, штанга, гирлер, тренажер, спорттық костюмдер, оқ-дәрілер) –* ***593,2 млн.тг.***

*Коммуналдық және байланыс қызметтері үшін –* ***351,2 млн.тг.***

*4 МЖӘ жобалар бойынша мемлекеттік міндеттемелерді орындауға –* ***323,0 млн.тг.***

*Спорттық іс-шараларға –* ***5 338,3 млн.тг.***

*Спорттық бұқаралық іс-шара –* ***71,2 млн.тг.***

*Балалар футбол орталығына –* ***1 200,0 млн.тг.***

*Футболдан Премьер-Лига ойындарына қатысу қызметіне –* ***1 200,0 млн.тг.***

*Футболдан Лига конференция ойындарына қатысу қызметіне –* ***1 400,0 млн.тг.***

*Футболдан спортшылардың жалақысы –* ***1 100,0 млн.тг.***

*Футзалдан спорттық жарыстарға қатысу қызметіне -* ***772,0 млн.тг.***

*Теннистен спорттық жарыстарға қатысу қызметіне -* ***72,4 млн.тг.***

*Су спорты қызметтеріне –* ***261,5 млн.тг.***

*Спорт ғимараттарын жалға алу –* ***568,4 млн.тг.***

*Өзге де қызметтер мен жұмыстарға ақы төлеу («Оңтүстік» футбол Академиясы, «Шымкент» ойын түрлерінен спорт клубы, спортшылардың жалақысы, жататын орны, шаруашылық тауарлар, ағымдағы жөндеу жұмыстары,негізгі құралдарды жөндеу, жем-шөп, жанар-жағармай, дәрі-дәрмектер т.б.) –* ***704,6 млн.тг.***

*Жергілікті атқарушы органның шұғыл шығындарға арналған резервінің есебінен салық берешегін өтеуге (Ордабасы АҚ-на) –* ***2 227,5 млн.тг.***

***2023 жылдың 12 айында өткізілген бұқаралық спорттық іс-шаралар.***

Жыл басынан қала тұрғындары арасында салауатты өмір салтын насихаттаумен қатар, бұқаралық спортты дамыту, спортпен шұғылдануға тарту мақсатында қала аумағында 230 бұқаралық спорттық іс-шаралар өткізіліп, оған 35 мыңнан астам адам қатысты. Оның ішінде ауқымды спорттық іс-шараларды атап айтсақ:

***«Наурыз» Шымкенттен басталады»*** атты мерекесіне орай 9 спорт түрлерінен *(қазақ күресі, бәйге, көкпар, жамбы ату, дәстүрлі садақ ату, асық ату, теңге ілу, аударыспақ және тғызқұмалақ)*«GREAT QAZAQ GAMES» ұлттық ойындары жоғары деңгейде ұйымдастырылып өткізілді.

Ұлттық ойындарына еліміздің өңірлерінен және шет елдерден жалпы 1000-нан аса спортшылар қатысты. Оның ішінде, Қырғызстан мемлекетінен – 49 спортшы, Өзбекстан мемлекетінен – 37, Монғолия мемлекетінен – 11, Қытай елінен – 9, Ресей елінен – 9, Тәжікстан елінен – 5, Польша мемлекетінен – 3, Сауд Арабия мемлекетінен -2, Түркия елінен – 1 спортшы (шетелдік 126 спортшы) қатысты.

***«Шымкент жастар лигасы».***

2023 жылы бұқаралық спортты дамыту мақсатында қала мектептері арасында футбол, волейбол, баскетбол, шахмат спорт түрлерінен 151 жалпы орта білім беру мектептерінен 500 ден астам команда жасақталып, 6 мыңға жуық бала қатысты.

Салтанатты шарада 1 маусым балалар күніне орай жеңімпаздары марапатталды. Әр спорт түрі бойынша чемпион командаларға демеушілердің қолдауымен алынған 20 миллион теңгенің 4 шағын автобусы табысталды.

Шахматтан - Ө.Жолдасбеков атындағы №9 ІТ лицейінің, волейболдан - А.Байтұрсынов атындағы №50 мектеп-гимназиясының, баскетболдан - М.Х.Дулати атындағы №8 гимназияның, ал, футболдан — Т.Тәжібаев атындағы №47 мектеп-гимназиясының командалары лиганың чемпионы атанды.

***«Брусья FEST»***

2023 жылдың 18 маусым күні Қала күніне орай «Брусья FEST» спорттық бұқаралық фестивалі ұйымдастырылды. Спорттық іс-шараға 415 ден аса адам қатысып, үш жас ерекшеліктері бойынша жеңімпаздар анықталды, жеңімпаздар қаржылай сыйлықтармен марапатталды.

***«Аула чемпионаттары»***

Сонымен қатар, спорт алаңшаларын тиімді пайдаланып бұқаралық спортты насихаттау мақсатында қала аумағындағы спорт алаңшаларында «Аула чемпионаттары» өткізілуде. Қазіргі таңда, 23 спорт алаңшада «Аула чемпионаттары» өткізіліп, 1600 жуық балалар қатысты.

Сондай-ақ, Мемлекеттік қызметкерлер, Медецина қызметкерлері, Бұқаралық ақпарат құралдары қызметкерлері және Жоғарғы және орта оқу орындарының студенттері арасында спорт түрлерінен Спартакиада жыл сайын өткізіліп келеді.

**-«Шымкент марафон»**

2023 жылдың 17 қыркүйек күні 5098 астам қала тұрғындары мен қала қонақтарының қатысуымен «Шымкент марафон» спорттық іс-шарасы өткізілді.

Аталған іс-шара VI-шы рет «Шымкент марафон» спорттық іс-шарасы өткізіліп, өз мәресіне жетті. Оған 5 мыңнан аса адам қатысты. Оның ішінде 6 жастағы баладан, 88 жастағы қарияға дейін бар. Марафонға еліміздің әр өңірінен және өзге елдерден марафоншылар қатысты. Атап айтқанда: Ресей, Өзбекстан, Қырғызстан, Тәжікстан, Беларусь, Молдова, Украина, Моңғолия.

***Мемлекеттік спорттық тапсырысты жан басына қаржыландыру.***

Дене шынықтырумен және спортпен жүйелі түрде шұғылданушылардың үлесін арттыру аясында спорттық тапсырысты жан басына шаққандағы қаржыландыру бағдарламасы жүзеге асуда.

**2023 жылға** жергілікті бюджеттен спорт секцияларын жан басына шаққандағы қаржыландыру жобасына **2 323,0** млн. теңге бөлінді, соңғы қараша айының 10 күндігі мен желтоқсан айына 203 682 500 қосымша сессияда сұратылып, жалпы 2 526,0 млн.теңге қаржы бағытталды.

Қазіргі таңда, мемлекеттік спорттық тапсырысты жан басына нормативтік қаржыландыру платформасында **112** кәсіпкер біліктілік іріктеуіден өтіп, спорттын 20 түрі бойынша *(баскетбол, бокс, еркін күрес, грек-рим күресі, волейбол, көркем гимнастика, дзюдо, каратэ, таеквандо, жеңіл атлетика, жүзу, үлкен теннис, үстел теннисі, футбол, қазақ күресі, футзал, шахмат, тірек-қимыл аппараты бұзылған мүгедектерге арналған үстел теннисі, тірек-қимыл аппараты бұзылған мүгедектерге арналған тұрып ойнайтын волейбол, тірек-қимыл аппараты бұзылған мүгедектерге арналған футбол 7х7)* **11 350** балаға ваучер берілген (209 секция).

Осы жоба аясында 380 жаттықтырушы және 200 жуық басқада қызметкерлер жұмыспен қамтамасыз етіліп отыр. Жалпы саны 580 адам.

*5 аудан бойынша:*

*- Абай ауданында 35 спорт секция;*

*- Әл-Фараби ауданында 33 спорт секция;*

*- Еңбекші ауданы 37 спорт секция;*

*- Қаратау ауданы 58 спорт секция;*

*- Тұран ауданы 46 спорт секция жұмыс жасауда.*

Мемлекеттік спорттық тапсырыс арқылы 2024 жылы 20 000 баланы спорттық секциямен қамтамасыз ету жоспарлануда.

2021-2022 жылдары және 2023 жылдың мамыр айына дейін мемлекеттік спорттық тапсырыс жүзеге асыру artsport.edu.kz («SoftDeCo» ЖШС) платформасы арқылы жүзеге асырылды.

2023 жылдан мемлекеттік спорттық тапсырысты жүзеге асыру платформасын анықтау мақсатында мемлекеттік сатып алу ашық конкурсы жарияланып, мамыр айында шыққан конкурстың нәтижесінде DamuBala («QazTiQet» ЖШС) платформасы жеңімпаз болып анықталды. Қазіргі таңда, DamuBala платформасымен жұмыс жүргізілуде.

***СПОРТТЫҚ ИНФРАҚҰРЫЛЫМ.***

Бұқаралық спорттың жағдайы мен дамуы қажетті **спорттық инфрақұрылымның** болуына байланысты екені белгілі.

Статистикалық деректердің қорытындысы бойынша қалада спорт ғимараттарының саны **772**-ні құрайды.

Оның ішінде: дене шынықтыру және спорттық мәндегі-462, білім мекемелерінде-279, спорт мекемелерінде-31. Жалпы спорт нысандарының- 98 жеке меншікте.

Оның ішінде: **4** стадион, **1** спорт сарайы**, 6** спорттық құрылғылар кешені, 2құрама командалардың оқу-жаттығу орталығы, **21** спорт кешені, **48** спорттық манеж(жеңіл атлетикалық-3, футбол-44, ат манежі-1), **1** есу базасы, **5** тир**,** **7** ату алаңы, **1** хоккей корты**, 634** жазықтықты құрылғылар *(оның ішінде: спорттық алаңдар-543, алаңдар-91*), **23** теннис корты**, 1**ипподром**, 18** бассейн.

Қала бойынша 347 спорт зал жұмыс жасауда. Оның ішіндегі дене шынықтыру спорттық мәндегісі-71, білім беру ұйымдарында-228, спорт мектептерінде-48.

Жыл басынан, қаламызда **«Үстел теннисі спорт кешені»** және «**Жаңа ипподром құрылысы»** *(демеуші есебінен) 1 маусым балалар күніне орай* ***«Металлург»*** *стадионы* және **№20 спорт мектебінің спорт ешенінің құрылысы** (бюджет есебінен) пайдалануға берілді.

**«Шапырашты» спорт кешені** және «**Чемпион»** спорт кешені пайдалануға берілді.

Ал № 12 спорт мектебінің қосымша корпусы құрылысы (бюджет есебінен) және Қазақстандық футбол федерациясы тарапынан Цементник стадионының жасанды төсеніші (газон) ауыстыру жұмыстары жүргізілуде. 2023 жылдың соңына дейін пайдалануға берілуі жоспарлануда.

Бүгінгі таңда, қаламызда бірқатар спорт ғимараттарының құрылысына қажеттілік туындауда. Атап айтар болсақ:

Шымкент сити шағын ауданында көпфункционалды «Шымкент арена» спорт кешенінің құрылысы;

Қажымұқан атындағы орталық стадионды реконструкциялау;

Жаңа футбол стадионының құрылысы;

5 ауданда дене шынықтыру спорттық-сауықтыру кешендерінің құрылысы;

Тұран шағын ауданында Теннис орталығының құрылысы;

**Шымкент қаласында өткізілген спорттық жарыстар:**

Қазақстан Республикасының кубоктары мен турнирлері 23 спорт түрінен қатысушылар саны 6 306 спортшы.

Қазақстан Республикасының чемпионаттары 22 спорт түрінен, 5 068 спортшы қатысты;

Халықаралық жарыстар 11 спорт түрінен (1 220 спортшы қатысты).

Бұқаралық спорттық іс-шаралар 27, қатысушылар 17 300 адам.

***СПОРТ ЖЕТІСТІКТЕРІ***

Жоғары спорттық жетістіктер бойынша 2023 жылдың 12 айдағы жеткен нәтижелер туралы айтар болсақ, қала спортшылары спорт түрлері бойынша Қазақстан Республикасының чемпионаттарына қатысып, **653 алтын, 512 күміс, 598 қола** медаль жеңіп алды. Жалпы **1763** медаль.

Азия чемпионаттарында қала спортшылары **90 алтын, 84 күміс және 77 қолаға** қол жеткізсе *(жалпы* ***251*** *медаль)*, **осы уақыт арасында Әлем чемпионаттарында 54 алтын және 56 күміс, 61 қола** және Әлем Кубогында **25 алтын, 15 күміс, 17 қола** медальға ие болды.

Қазақстан Республикасының 6-шы жазғы Спартакиадасы спорттың 27 түрінен өтті, қазіргі таңда 25 спорттың түрі өтті, 25 спорттың түрі бойынша Шымкент қаласы **72 алтын, 63 күміс, 55 қола** жалпы 190 медальмен Алматы қаласынан кейін командалық 2-орында тұр.

2023 жылдың 04 - 14 тамыз аралығында Минск қаласында (Беларус) өткен 2-ші ТМД елдерінің ойындарында Шымкент қаласы спортшыларының жетістіктері **1-алтын,** **2-күміс және 6-қола** медаль жеңіп алды.

2023 жылдың 28.07-08.08 аралығында Чэнду қаласында (Қытай) өткен 31-ші Дүниежүзілік Универсиадада Шымкент қаласы спортшыларының жетістіктері **5-күміс және 3-қола** медальға қол жеткізді.

***СПОРТТЫҚ САНАТ***

2023 жылдың 12 айының қорытындысы бойынша: **3** ҚР еңбегі сіңген спорт шебері, **32** халықаралық дәрежедегі спорт шебері, **122** Қазақстан Республикасының спорт шебері, **412** спорт шеберіне үміткер спортшылар дайындалды.

***ҰЛТТЫҚ ҚҰРАМА МҮШЕЛЕРІ***

Қазақстан Республикасының Ұлттық құрама сапына ересектер құрамасына **427**, жастар құрамасына **353**, жасөспірімдер құрамасына **331** спортшымыз енген. Жалпы **1111** спортшы Ұлттық құрама сапында еліміздің намысын қорғайды.

2023 жылдың 23 қыркүйегі мен 8 қазан аралығында Ханчжоу қаласында (Қытай) ХІХ жазғы Азия ойындары өтті. Азия ойындарына Қазақстан Республикасының құрамасы сапында Шымкент қаласынан спорттың 23 түрінен 66 спортшы қатысып 5 алтын, 10 күміс, 11 қола жеңіп алды.